Каратэден әлем чемпионатында Мөлдір Жаңбырбай тарихи алтынға қол жеткізді
DATE: 10:40, 30 Қазан 2023 | GMT +5
TITLE: Каратэден әлем чемпионатында Мөлдір Жаңбырбай тарихи алтынға қол жеткізді
URL: https://kaz.inform.kz/news/karateden-alem-chempionatinda-moldr-zhanbirbay-tarihi-altinga-kol-zhetkzd-af312d/
META: DATE: 10:40, 30 Қазан 2023 | GMT +5
TOTAL WORDS: 88
AUTHOR(S):
TEXT: Спортты дамыту дирекциясының баспасөз қызметінен мәлім еткеніндей, Мөлдір Жаңбырбай 50 келіге дейінгі салмақта үздік шықты. Осылайша, тарихи көрсеткіш тіркеліп, Қазақстан қоржынына ересектер арасында WKF каратэден алғашқы алтын медаль түсті. Сондай-ақ Қайсар Алпысбай күміс, Дидар Әмірәлі қола жүлдеге ие болды. Қола жүлдеге таласқан Софья Берульцева италиялық Клио Ферракутимен тең тарқасты. Қарсылас тек ұпайдың сапасы жағынан басым түсті. Қазақстан делегациясы жалпы есепте 1 алтын, 1 күміс, 1 қола медальдің арқасында 5-орын алды. Еске сала кетейік, бұдан бұрын қазақстандық каратэшілер Қайсар Алпысбай мен Мөлдір Жаңбырбайдың әлем чемпионатының финалына шыққанын жазған едік
